เริ่มแล้ว! เปิดยื่นกู้ “โครงการบ้านล้านหลัง” ประเดิมคิวแรก 6 โมงเช้า
เริ่มแล้ว! เปิดยื่นกู้“โครงการบ้านล้านหลัง”ประเดิมคิวแรก 6 โมงเช้า
2 ม.ค. 2562

ผู้สื่อข่าวรายงานว่า หลังจากรัฐบาลได้เปิดให้จองสิทธิเข้า“โครงการบ้านล้านหลัง”เมื่อวันที่ 23 ธ.ค.2561 ล่าสุดวันนี้ (2 ม.ค.2562) เป็นวันแรกที่ให้ประชาชนสามารถยื่นขอสินเชื่อได้ โดยบรรยากาศภายในธนาคารอาคารสงเคราะห์ (ธอส.) สำนักงานใหญ่เริ่มคึกคักเมื่อประชาชนเริ่มทยอยมายื่นขอสินเชื่อ ซึ่งลูกค้ารายแรกเดินทางมารอตั้งแต่ 06.00 น. ขณะที่การยื่นกำหนดการขอสินเชื่อจะมีจนถึงวันที่ 29 มี.ค.2562
“โดยสิ่งที่จะได้รับจากโครงการนี้ คือ อัตราการผ่อนเริ่มต้นที่ 3,800 บาทต่อเดือน ช่วง 5 ปีแรกของการผ่อนชำระและอัตราดอกเบี้ย 3% คงที่นาน 5 ปี รวมถึงระยะเวลาการผ่อนชำระนานถึง 40 ปี”
โดยหลักฐานสำคัญ 3 อย่างที่ผู้ขอสินเชื่อจะต้องนำมาคือ 1.หลักฐานแสดงตัวตน เช่น สำเนาบัตรประจำตัวประชาชน สำเนาทะเบียนบ้าน สำเนาทะเบียนสมรส (ถ้ามี) สำเนาบัตรประชาชนของคู่สมรส (ถ้ามี) 2.หลักฐานแสดงรายได้ เช่น ใบรับรองเงินเดือน สลิปเงินเดือน 3.เอกสารแสดงหลักประกันที่ต้องการซื้อ เช่น สัญญาซื้อขายที่ราคาไม่เกิน 1 ล้านบาท
อย่างไรก็ตาม “โครงการโครงการบ้านล้านหลัง” จะแบ่งเป็น สินเชื่อที่อยู่อาศัยสำหรับลูกค้ารายย่อย (Post Finance) วงเงิน 60,000 ล้านบาท สำหรับประชาชนทั่วไป ราคาไม่เกิน 1 ล้านบาท ผ่อนชำระ 40 ปี
ซึ่งในส่วนนี้มีผู้ที่ยื่นจองสิทธิสูงถึง 113,000 ล้านบาท เกินจากวงเงินที่ได้จัดเตรียมไว้เดิมที่ 50,000 ล้านบาท ซึ่งทางธนาคารจะต้องทำการพิจารณาให้สินเชื่อเป็นรายบุคคลไป
โดยประเภทสินเชื่อจะแบ่งเป็น
สินเชื่อที่อยู่อาศัยสำหรับลูกค้ารายย่อย (Post Finance) วงเงิน 50,000 ล้านบาท สำหรับประชาชนทั่วไป ราคาไม่เกิน 1,000,000 บาท ผ่อนชำระได้นานสูงสุด 40 ปี อัตราดอกเบี้ย
สินเชื่อพัฒนาโครงการที่อยู่อาศัย (Pre Finance) วงเงิน 10,000 ล้านบาท ให้กู้สำหรับผู้ประกอบธุรกิจอสังหาริมทรัพย์ที่มีคุณสมบัติพร้อมกับปฏิบัติตามเงื่อนไขที่ธนาคารกำหนดนำไปจัดทำที่อยู่อาศัยที่มีราคาขาย ไม่เกิน 1 ล้านบาทต่อหน่วย
สำหรับโครงการนี้ เป็นอีกหนึ่งโครงการของรัฐที่เพื่อให้ผู้มีรายได้น้อยได้มีที่อยู่อาศัยเป็นของตนเอง รวมถึงกลุ่มคนวัยทำงานหรือผู้ที่กำลังเริ่มต้นสร้างครอบครัวและกลุ่มผู้สูงอายุ